PATVIRTINTA

Zanavykų muziejaus direktoriaus

2021 m. balandžio 7 d. įsakymu Nr. V-20

**ZANAVYKŲ MUZIEJAUS**

**VYRIAUSIOJO FONDŲ SAUGOTOJO PAREIGYBĖS APRAŠYMAS**

**I SKYRIUS**

**PAREIGYBĖ**

1. Zanavykų muziejaus vyriausiojo fondo saugotojo pareigybė yra priskiriama specialistų grupei.

2. Pareigybės lygis - A2.

3. Pareigybės paskirtis - Zanavykų muziejaus vyriausiojo fondo saugotojo pareigybė skirta

organizuoti rinkinių apsaugą, apskaitą ir jų saugojimą, eksponatų konservavimą bei restauravimą, rūpintis rinkinių apskaitos dokumentų tvarkymu ir saugojimu.

4. Zanavykų muziejaus vyriausiasis fondų saugotojas yra tiesiogiai pavaldus Zanavykų muziejaus direktoriui.

**II SKYRIUS**

**SPECIALIEJI REIKALAVIMAI ŠIAS PAREIGAS EINANČIAM DARBUOTOJUI**

5. Vyriausiojo fondų saugotojo pareigas einantis asmuo turi atitikti šiuos specialiuosius reikalavimus:

5.1 turėti ne žemesnį kaip aukštąjį universitetinį humanitarinių ar socialinių mokslų studijų srities su bakalauro kvalifikaciniu laipsniu ar jam prilygintiną išsilavinimą arba aukštąjį koleginį išsilavinimą su profesinio bakalauro kvalifikaciniu laipsniu ar jam prilygintiną išsilavinimą.

5.2. mokėti dirbti kompiuteriu MS Office programiniu paketu;

5.3. išmanyti Lietuvos Respublikos Konstituciją, Lietuvos Respublikos muziejų įstatymą, Lietuvos Respublikos kilnojamųjų kultūros vertybių apsaugos įstatymą, Lietuvos Respublikos autorių teisių ir gretutinių teisių įstatymą, Muziejuose esančių rinkinių apsaugos, apskaitos ir saugojimo instrukciją, Tarptautinės muziejų tarybos ( ICOM ) Muziejų etikos kodeksą bei kitus su muziejų administravimu ir veikla susijusius teisės aktus ir gebėti juos pritaikyti praktikoje;

5.4. gebėti sklandžiai dėstyti mintis raštu ir žodžiu lietuvių kalba ir žinoti vieną iš bendrųjų Europos kalbų A1 lygiu;

5.5. išmanyti dokumentų rengimo ir įforminimo bei dokumentų tvarkymo ir apskaitos taisykles;

5.6. turėti organizacinių gabumų, mokėti savarankiškai planuoti ir organizuoti savo darbą.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

6. Vyriausiasis fondų saugotojas vykdo šias funkcijas:

6.1. organizuoja muziejinių rinkinių apskaitą ir saugojimą vadovaudamasi LR Kultūros ministro patvirtinta „Muziejuose esančių rinkinių apsaugos, apskaitos ir saugojimo instrukcija”;

6.2. organizuoja visų muziejuje esančių rinkinių apsaugą, apskaitą ir jų saugojimą, veda muziejaus pagalbinio fondo – Pagalbinė literatūra (PL), ir pagrindinio fondo - Atspaudai ir atvirukai (AT), Fotonuotraukos ir fotonegatyvai (F) rinkinių – apsaugą ir apskaitą;

6.3. kontroliuoja, kad muziejaus darbuotojai atsakingi už jiems priskirto rinkinio apskaitą ir apsaugą laikytųsi muziejaus rinkinių apsaugos, apskaitos ir saugojimo instrukcijos reikalavimų;

6.4. planuoja ir organizuoja muziejinių rinkinių skaitmeninimą vadovaudamasi Lietuvos integralia muziejų informacine sistema (LIMIS);

6.5. rūpinasi tinkamu muziejinių vertybių eksponavimu, sandėliavimu, prevenciniu konservavimu, restauravimu, tinkama įranga bei temperatūros ir drėgmės režimu saugyklose bei ekspozicijose;

6.6. užtikrina, kad visi saugomi eksponatai būtų laiku inventorizuoti;

6.7. vadovauja Rinkinių komplektavimo komisijai ir muziejininkų, atsakingų už rinkinius, darbui;

6.8. išskirsto eksponatus po saugyklas pagal muziejuje nustatytą saugojimo sistemą;

6.9. sudaro eksponatų apskaitos, inventoriaus, būklės, topografijos ir kitas muziejaus veiklai reikalingas kartotekas;

6.10. užtikrina, kad sužalojus eksponatą būtų surašytas defektų aktas (smulkiai aprašant sužalojimų priežastį ir pobūdį), išsaugotos visos sužaloto eksponato dalys, ir rūpinasi eksponato restauravimu po sužalojimo;

6.11. dingus eksponatui ar jį sužalojus, apie tai raštu informuoja muziejaus direktorių, policiją, muziejaus steigėją ir Lietuvos Respublikos kultūros ministeriją;

6.12. kontroliuoja, kad ilgai saugoti perduoti ar priimti eksponatai būtų grąžinami laiku (aktuose numatytais terminais);

6.13. organizuoja ir kontroliuoja, kaip veikia saugyklų, ekspozicijos ir parodų salių rakinimo ir plombavimo sistema;

6.14. vykdo ekskursijų, renginių bei pavienių lankytojų apskaitą;

6.15. rengia projektų paraiškas finansinei paramai iš Lietuvos Respublikos ar užsienio fondų gauti bei atsako už parengtų ir finansuotų projektų valdymą;

6.16. leidžia eksponatus restauruoti restauravimo sudėtingumą atitinkančią restauratoriaus kvalifikaciją turintiems ir atestuotiems asmenims;

6.17. sustabo muziejininkų, ekspertų ir restauratorių veiksmus, kurie gali pakenkti

eksponatams;

6.18. rūpinasi, kad saugyklos, ekspozicijos bei parodų salės būtų tinkamai valomos;

6.19. vieną kartą per mėnesį organizuoja sanitarinę dieną fonduose;

6.20. rengia muziejaus rinkinių formavimo, jų apskaitos politiką;

6.21. ruošia medžiagą muziejinėms parodoms ir ekspozicijoms;

6.22. ruošia metų statistikos ir muziejaus veiklos metų ataskaitas;

6.23. kas ketvirtį ruošia veiklos ataskaitas ir jas pateikia įstaigos vadovui;

6.24. priima muziejaus ekspozicijų lankytojus ir interesantus, juos lydi ir pasakoja apie

muziejaus ekspozicijas, supažindina su muziejaus eksponatais ir laikinomis parodomis;

6.25. rengia straipsnius spaudai, pranešimus, dalyvauja konferencijose, publikuoja tyrinėjimų

rezultatus;

6.26. pavaduoja muziejaus direktorių jo atostogų, komandiruočių, ligos metu ir kitais atvejais, kai jis negali eiti pareigų;

6.27. vykdo kitus vienkartinius įstaigos vadovo įpareigojimus nenumatytus pareigybės apra-

šyme, tačiau susijusius su muziejaus vykdoma veikla.

6.28. atlieka vidaus kontrolės vykdymą, priežiūrą įstaigos vadovo nurodytose, paskirtose įstaigos veiklos srityse;

**IV. SKYRIUS**

**ATSAKOMYBĖ**

1. Vyriausiasis fondų saugotojas atsako už:
   1. savo pareigų tinkamą vykdymą ar nevykdymą šiame pareigybės aprašyme ir Lietuvos

Respublikos teisės aktuose nustatyta tvarka;

* 1. rinkinių bei dokumentacijos apskaitą, apsaugą ir jų saugojimą, laiku atliekamą eksponatų

konservavimą bei restauravimą;

7.3. savo darbo kokybę ir tinkamą darbo laiko naudojimą;

7.4. vidaus darbo tvarkos taisyklių, priešgaisrinės saugos, saugos ir sveikatos bei civilinės saugos instrukcijų vykdymą;

7.5. žalą, padarytą muziejui dėl savo kaltės ar neatsargumo (taikoma Lietuvos Respublikos įstatymų, Darbo kodekso ir kitais teisės aktais nustatyta atsakomybė).

8. Vyr. fondų saugotojas įsipareigoja neatskleisti žodžiu, raštu ar kitokiu pavidalu asmenims jokios dalykinės, finansinės bei kitokios konfidencialios informacijos, su kuria jis buvo supažindintas arba ji tapo jam prieinama ir žinoma dirbant Zanavykų muziejuje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau:

\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_

(data)